เรื่องร้องเรียน: เรียนท่านผู้ว่าราชการจังหวัดกรุงเทพมหานคร จากเดิมข้าพเจ้าเคยร้องเรียนการทำงานของ บริษัทEDL Laminates Co.,Ltd. ว่าเริ่มทำงานตั้งแต่ 6:00 น.เช้าถึง 17:00 น.โดยมีการทำงานเสียงดังก่อให้เกิดความเดือดร้อนรำคาญ โดยที่แจ้งจาก line อีกบัญชีหนึ่ง หลังจากที่แจ้งไปครั้งแรก ก็เปลี่ยนเป็น  ทำงานตั้งแต่8:00 น.แต่เลิกประมาณ19:00 น.แทนและขอเพิ่มเติมคือเปิดเพลงในโกดังตอนที่ทำงานเสียงดังมาก ๆดังตั้งแต่เช้าถึงค่ำ อยากรบกวนท่านที่เกี่ยวข้องช่วยตรวจสอบและช่วยแก้ปัญหาให้ข้าพเจ้าด้วย เพราะเดือดร้อนมากๆ ขอแสดงความนับถือ
การดำเนินการของเจ้าหน้าที่: จากการตรวจสอบบริษัท อีดีแอล ลามิเนต จำกัด ซอยนวมินทร์ 74 สอบถามผู้ดูแลบริษัทฯ แจ้งว่า พนักงานจะมีการเปิดเพลงขณะปฏิบัติงานจริง เพื่อเป็นการแก้ไขปัญหาดังกล่าว ได้กำชับให้หัวหน้าคนงานควบคุมดูแลพนักงาน ให้ลดระดับเสียงหรือหลีกเลี่ยงการเปิดเพลงผ่านเครื่องขยายเสียง เพื่อไม่ให้ก่อเสียงดังรบกวนผู้ที่พักอาศัยใกล้เคียง
ความเห็นของผู้แจ้ง: ขอขอบคุณเป็นอย่างยิ่ง ที่ช่วยดูแลตรวจสอบและจัดการในเรื่องที่ประชาชน ร้องเรียน   ขอแสดงความนับถือ
พื้นที่: แขวงคลองกุ่ม เขตบึงกุ่ม กรุงเทพมหานคร